CELEX: 32010R0939
Language: fi
Date: 2010-10-20 00:00:00
Title: Komission asetus (EU) N:o 939/2010, annettu 20 päivänä lokakuuta 2010 , asetuksen (EY) N:o 767/2009 liitteen IV muuttamisesta 11 artiklan 5 kohdassa tarkoitettujen rehuaineiden tai rehuseosten koostumusmerkinnöissä sallittujen poikkeamien osalta  ETA:n kannalta merkityksellinen teksti

21.10.2010   
            
            
               FI
            
            
               Euroopan unionin virallinen lehti
            
            
               L 277/4
            
         KOMISSION ASETUS (EU) N:o 939/2010,
   annettu 20 päivänä lokakuuta 2010,
   asetuksen (EY) N:o 767/2009 liitteen IV muuttamisesta 11 artiklan 5 kohdassa tarkoitettujen rehuaineiden tai rehuseosten koostumusmerkinnöissä sallittujen poikkeamien osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehun markkinoille saattamisesta ja käytöstä, Euroopan parlamentin ja neuvoston asetuksen (EY) N:o 1831/2003 muuttamisesta sekä neuvoston direktiivin 79/373/ETY, komission direktiivin 80/511/ETY, neuvoston direktiivien 82/471/ETY, 83/228/ETY, 93/74/ETY, 93/113/EY ja 96/25/EY ja komission päätöksen 2004/217/EY kumoamisesta 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 767/2009 (1) ja erityisesti sen 27 artiklan 1 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 767/2009 vahvistetaan joukko EU-sääntöjä rehuaineiden ja rehuseosten kaupan pitämisen edellytyksistä. Asetuksen liite IV sisältää rehuaineiden ja rehuseosten koostumusmerkinnöissä sallitut poikkeamat.
            
         
               (2)
            
            
               Jäsenvaltioiden toimivaltaisilta viranomaisilta saaduista rehunäytteiden poikkeamia koskevista tilastollisista valvontatiedoista on käynyt ilmi, että asetuksen (EY) N:o 767/2009 liitteessä IV vahvistettuihin arvoihin olisi tehtävä huomattavia muutoksia, jotta näytteenotto- ja analyysimenetelmissä tapahtunut tieteellinen ja tekninen kehitys voitaisiin ottaa huomioon. Komissio on juuri saanut edellä tarkoitettuja tietoja koskevan arvion päätökseen ja katsoo, että liitteen IV rakennetta ja parametreja olisi muutettava.
            
         
               (3)
            
            
               Kosteuspitoisuutta koskevissa uusissa sallituissa poikkeamissa olisi otettava huomioon tietyt rehuaineet, joiden kosteuspitoisuus on suurempi kuin 50 prosenttia, sillä asetuksen (EY) N:o 767/2009 15 ja 16 artiklassa on otettu käyttöön niitä koskevia uusia merkintäsäännöksiä.
            
         
               (4)
            
            
               Koska menetelmiä energia-arvon ja valkuaisarvon määrittämiseksi unionin tasolla ei ole, jäsenvaltioiden olisi voitava säilyttää omat kyseisiä parametreja koskevat kansalliset sallitut poikkeamansa.
            
         
               (5)
            
            
               Rehun lisäaineita koskevien äskettäin käyttöön otettujen sallittujen poikkeamien osalta olisi selvennettävä, että ne koskevat ainoastaan teknisiä poikkeamia, sillä analyysipoikkeama on jo määritetty asianomaisen rehun lisäaineen virallisen toteamismenetelmän mukaisesti. Poikkeamia olisi sovellettava rehun lisäaineluettelossa ja ravintoaineluettelossa ilmoitettuihin arvoihin.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, eivätkä Euroopan parlamentti ja neuvosto ole vastustaneet niitä,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 767/2009 liite IV tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Tätä asetusta sovelletaan 1 päivästä syyskuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä lokakuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 229, 1.9.2009, s. 1.
   
      LIITE
      Korvataan asetuksen (EY) N:o 767/2009 liite IV seuraavasti:
      
         
            ”LIITE IV
            
               11 artiklan 5 kohdassa tarkoitetut rehuaineiden tai rehuseosten koostumusmerkinnöissä sallitut poikkeamat
            
            
               
                  A osa:
                  
                  Liitteissä I, V, VI ja VII vahvistettuja ravintoaineita koskevat poikkeamat
               
            
            
                        1)
                     
                     
                        Tässä osassa vahvistetaan sallitut tekniset poikkeamat ja analyysipoikkeamat. Kun mittausepävarmuutta ja menettelytavoista johtuvaa vaihtelua koskevat analyysipoikkeamat on vahvistettu yhteisön tasolla, jäljempänä 2 kohdassa vahvistettuja arvoja olisi muutettava niin, että ne kattavat vain tekniset poikkeamat.
                     
                  
                        2)
                     
                     
                        Jos rehuaineen tai rehuseoksen koostumuksen todetaan eroavan liitteessä I, V, VI ja VII vahvistettujen ravintoaineiden merkinnässä ilmoitetuista määristä, noudatetaan seuraavia poikkeamia:
                        
                                    a)
                                 
                                 
                                    raakarasva, raakavalkuainen ja tuhka:
                                    
                                                i)
                                             
                                             
                                                ± 3 prosenttia kokonaismassasta tai -tilavuudesta, kun ilmoitettu pitoisuus on vähintään 24 prosenttia;
                                             
                                          
                                                ii)
                                             
                                             
                                                ± 12,5 prosenttia ilmoitetusta pitoisuudesta, kun ilmoitettu pitoisuus on alle 24 prosenttia mutta vähintään 8 prosenttia;
                                             
                                          
                                                iii)
                                             
                                             
                                                ± 1 prosentti kokonaismassasta tai -tilavuudesta, kun ilmoitettu pitoisuus on alle 8 prosenttia;
                                             
                                          
                              
                                    b)
                                 
                                 
                                    raakakuitu, sokeri ja tärkkelys:
                                    
                                                i)
                                             
                                             
                                                ± 3,5 % kokonaismassasta tai -tilavuudesta, kun ilmoitettu pitoisuus on vähintään 20 %;
                                             
                                          
                                                ii)
                                             
                                             
                                                ± 17,5 prosenttia ilmoitetusta pitoisuudesta, kun ilmoitettu pitoisuus on alle 20 prosenttia mutta vähintään 10 prosenttia;
                                             
                                          
                                                iii)
                                             
                                             
                                                ± 1,7 prosenttia kokonaismassasta tai -tilavuudesta, kun ilmoitettu pitoisuus on alle 10 prosenttia;
                                             
                                          
                              
                                    c)
                                 
                                 
                                    kalsium, suolahappoon liukenematon tuhka, kokonaisfosfori, natrium, kalium ja magnesium:
                                    
                                                i)
                                             
                                             
                                                ± 1 % kokonaismassa tai tilavuus, kun ilmoitettu pitoisuus on vähintään 5 %;
                                             
                                          
                                                ii)
                                             
                                             
                                                ± 20 prosenttia ilmoitetusta pitoisuudesta, kun ilmoitettu pitoisuus on alle 5 prosenttia mutta vähintään 1 prosentti;
                                             
                                          
                                                iii)
                                             
                                             
                                                ± 0,2 prosenttia kokonaismassasta tai -tilavuudesta, kun ilmoitettu pitoisuus on alle 1 prosenttia;
                                             
                                          
                              
                                    d)
                                 
                                 
                                    kosteus:
                                    
                                                i)
                                             
                                             
                                                ± 8 % ilmoitetusta pitoisuudesta, kun ilmoitettu pitoisuus on vähintään 12,5 %;
                                             
                                          
                                                ii)
                                             
                                             
                                                ± 1 prosentti kokonaismassasta tai -tilavuudesta, kun ilmoitettu pitoisuus on alle 12,5 prosenttia mutta vähintään 5 prosenttia;
                                             
                                          
                                                iii)
                                             
                                             
                                                ± 20 prosenttia ilmoitetusta pitoisuudesta, kun ilmoitettu pitoisuus on alle 5 prosenttia mutta vähintään 2 prosenttia;
                                             
                                          
                                                iv)
                                             
                                             
                                                ± 0,4 prosenttia kokonaismassasta tai -tilavuudesta, kun ilmoitettu pitoisuus on alle 2 prosenttia;
                                             
                                          
                              
                                    e)
                                 
                                 
                                    energia-arvon ja valkuaisarvon osalta noudatetaan seuraavia sallittuja poikkeamia, jos sallittua poikkeamaa ei ole määritelty EU-menetelmän eikä sen jäsenvaltion, jossa rehu on saatettu markkinoille, virallisen kansallisen menetelmän mukaisesti: energia-arvo 5 prosenttia ja valkuaisarvo 10 prosenttia.
                                 
                              
                  
                        3)
                     
                     
                        Poiketen siitä, mitä 2 kohdan a alakohdassa säädetään, lemmikkieläinten ruoassa olevan raakarasvan sekä raakavalkuaisen osalta sallittu poikkeama on ± 2 % kokonaismassasta tai -tilavuudesta, jos ilmoitettu pitoisuus on alle 16 prosenttia.
                     
                  
                        4)
                     
                     
                        Poiketen siitä, mitä 2 kohdassa säädetään, raakarasvan, sokerin, tärkkelyksen, kalsiumin, natriumin, kaliumin, magnesiumin, energia-arvon ja valkuaisarvon osalta raja-arvon yläpuolella oleva sallittu poikkeama saa olla enintään kaksi kertaa suurempi kuin 2 ja 3 kohdassa vahvistettu sallittu poikkeama.
                     
                  
                        5)
                     
                     
                        Poiketen siitä, mitä 2 kohdassa säädetään, suolahappoon liukenemattoman tuhkan sekä kosteuden sallitut poikkeamat koskevat ainoastaan raja-arvon yläpuolella olevia poikkeamia, sillä raja-arvon alapuolella oleville poikkeamille ei ole vahvistettu alinta sallittua poikkeamaa.
                     
                  
               
                  B osa:
                  
                  Liitteen I, V, VI ja VII mukaisesti merkittyjen rehun lisäaineiden sallitut poikkeamat
               
            
            
                        1)
                     
                     
                        Tässä osassa vahvistetaan ainoastaan sallitut tekniset poikkeamat. Niitä sovelletaan rehun lisäaineluettelossa ja ravintoaineluettelossa mainittuihin rehun lisäaineisiin.
                        Ravintoaineina lueteltujen rehun lisäaineiden osalta näitä sallittuja poikkeamia sovelletaan siihen kokonaismäärään, jonka valmistaja merkinnöissään takaa rehun vähimmäissäilyvyysajan päätyttyä.
                        Kun todetaan, että rehun lisäaineen pitoisuus rehuaineessa tai rehuseoksessa on pienempi kuin ilmoitettu pitoisuus, sovelletaan seuraavia sallittuja poikkeamia (1)
                        
                        
                                    a)
                                 
                                 
                                    10 prosenttia ilmoitetusta pitoisuudesta, jos ilmoitettu pitoisuus on vähintään 1 000 yksikköä;
                                 
                              
                                    b)
                                 
                                 
                                    100 yksikköä, jos ilmoitettu pitoisuus on alle 1 000 yksikköä mutta vähintään 500 yksikköä;
                                 
                              
                                    c)
                                 
                                 
                                    20 % ilmoitetusta pitoisuudesta, jos ilmoitettu pitoisuus on alle 500 yksikköä mutta vähintään 1 yksikköä;
                                 
                              
                                    d)
                                 
                                 
                                    0,2 yksikköä, jos ilmoitettu pitoisuus on alle 1 yksikköä mutta vähintään 0,5 yksikköä;
                                 
                              
                                    e)
                                 
                                 
                                    40 % ilmoitetusta pitoisuudesta, jos ilmoitettu pitoisuus on alle 0,5 yksikköä.
                                 
                              
                  
                        2)
                     
                     
                        Jos rehun lisäaineen vähimmäis- ja/tai enimmäispitoisuus rehussa on vahvistettu kyseistä rehun lisäainetta koskevassa hyväksymisäädöksessä, edellä 1 kohdassa vahvistettuja sallittuja teknisiä poikkeamia sovelletaan tilanteen mukaan ainoastaan vähimmäispitoisuuden ylittäviin tai enimmäispitoisuuden alittaviin poikkeamiin.
                     
                  
                        3)
                     
                     
                        Poikkeama ilmoitetusta pitoisuudesta saa olla enintään kolme kertaa suurempi kuin 1 kohdassa tarkoitettu sallittu poikkeama, kunhan 2 kohdassa tarkoitettua sallittua enimmäispitoisuutta ei ylitetä. Jos kuitenkin mikro-organismien ryhmään kuuluvien rehun lisäaineiden enimmäispitoisuus on vahvistettu kyseistä rehun lisäainetta koskevassa hyväksymissäädöksessä, siinä vahvistettua enimmäispitoisuutta pidetään suurimpana sallittuna pitoisuutena.”
                     
                  
      
      
         (1)  Tässä kohdassa 1 yksikkö on 1 mg, 1 000 IU, 1 × 109 PMY tai 100 entsyymin aktiivisuusyksikköä kyseistä rehun lisäainetta rehukiloa kohti, tarpeen mukaan.